Jeg siger ikke, at der blev drukket champagne. Men mon ikke landets topembedsmænd på Slotsholmen alligevel smilede skævt, da mandaterne var gjort op efter folketingsvalget.

Penible sager – så som et opgør med offentlighedsloven og drømmen om afhøringer af embedsmænd i Folketinget – kan med en ny magtdeling på Christiansborg lettere begraves.

Som noget nyt har Socialdemokratiet og Venstre et flertal i ryggen med i alt 91 mandater, og sammen kan de to bærende statsministerpartier gøre livet aldeles lettere for departementschefer og andre topembedsmænd på de ministerielle gange.